6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 43163 της 28 Απρ./15 Μαΐου 1964 (ΦΕΚ Β΄ 175) Περί καθορισμού του ποσού της επικουρικής περιοδικής παροχής του Κλάδου Επικουρικής Ασφαλίσεως των Δικηγόρων. Έχοντες υπ’ όψιν α)τας διατάξεις του άρθρ. 30 παρ. 3, του Ν.Δ. 4114/1960 «περί του Κώδικος περί Ταμείου Νομικών» και β)τας υπ’ αριθ. 46/7.8.1963 και 50/7.10.1963 συμφώνους γνώμας του Διοικητικού Συμβουλίου του Κλάδου Επικουρικής Ασφαλίσεως Δικηγόρων, καθορίζομεν το ποσόν της παρεχομένης μηνιαίας επικουρικής παροχής εις τους δικηγόρους και εν περιπτώσει θανάτου εις τα μέλη της οικογενείας αυτών εκ του Ταμείου του Κλάδου Επικουρικής Ασφαλίσεως Δικηγόρων ίσον προς το γινόμενον του αριθμού των ετών ασφαλίσεως επί τον συντελεστήν προσδιορισμού της απονεμητέας μηνιαίας επικουρικής παροχής, οριζόμενον εις δραχ. 30 δι’ έκαστον έτος ασφαλίσεως, μη δυναμένης πάντως της πλήρους συντάξεως να υπερβή το ποσόν εν συνόλω των δραχ. 1.050 μηνιαίως, καταβλητέων εις τους δικαιούχους κατά τριμηνίαν. 